LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2004 M. LIEPOS 14 D. ĮSAKYMO NR. D1-385 „DĖL APLINKOS APSAUGOS AGENTŪROS NUOSTATŲ PATVIRTINIMO“ PAKEITIMO

2021 m. sausio 7 d. Nr. D1-8

Vilnius

1. Pakeičiu Lietuvos Respublikos aplinkos ministro 2004 m. liepos 14 d. įsakymą Nr. D1-385 „Dėl Aplinkos apsaugos agentūros nuostatų patvirtinimo“:

1.1.	pakeičiu preambulę ir ją išdėstau taip:

„Vadovaudamasis Lietuvos Respublikos biudžetinių įstaigų įstatymo 6 straipsniu,“;

1.2.	pakeičiu nurodytu įsakymu patvirtintus Aplinkos apsaugos agentūros nuostatus:

1.2.1. pakeičiu 10.1.1 papunktį ir jį išdėstau taip:

„10.1.1. teisės aktuose nustatyta tvarka koordinuoja ir vykdo aplinkos oro kokybės valstybinį monitoringą (išskyrus radiologinį);“;

1.2.2. pakeičiu 10.1.2 papunktį ir jį išdėstau taip:

„10.1.2. vertina aplinkos oro kokybę pagal aplinkos monitoringo (išskyrus radiologinį) duomenis;“;

1.2.3. pakeičiu 10.2.1 papunktį ir jį išdėstau taip:

„10.2.1. vykdo 2006 m. birželio 14 d. Europos Parlamento ir Tarybos reglamente (EB) Nr. 1013/2006 dėl atliekų vežimo numatytas siunčiančiosios kompetentingos institucijos, paskirties kompetentingos institucijos, tranzito kompetentingos institucijos ir korespondento funkcijas Lietuvoje;“;

1.2.4. pakeičiu 10.2.18 papunktį ir jį išdėstau taip:

„10.2.18. išduoda, atnaujina leidimus atlikti taršos šaltinių išmetamų ir (arba) išleidžiamų į aplinką teršalų ir teršalų aplinkos elementuose (ore, vandenyje, dirvožemyje) laboratorinius tyrimus ir (ar) matavimus, ir (ar) imti ėminius (išskyrus požeminio vandens) laboratoriniams tyrimams atlikti (toliau – leidimai), pagal kompetenciją vykdo laboratorijų, kurioms išduoti šie leidimai kontrolę, teikia įspėjimą apie numatomą leidimo galiojimo sustabdymą, priima sprendimus dėl šiame papunktyje nurodytų leidimų galiojimo sustabdymo, galiojimo sustabdymo panaikinimo ir leidimų galiojimo panaikinimo;“;

1.2.5. pakeičiu 10.2.21 papunktį ir jį išdėstau taip:

„10.2.21. derina savivaldybių ir ūkio subjektų aplinkos monitoringo (išskyrus radiologinio aplinkos monitoringo) programas, teisės aktuose nustatyta tvarka priima, renka ir (ar) kitaip tvarko ūkio subjektų aplinkos monitoringo (išskyrus radiologinį) duomenis;“;

1.2.6. pakeičiu 10.2.24 papunktį ir jį išdėstau taip:

„10.2.24. koordinuoja atrankos dėl poveikio aplinkai vertinimo ir poveikio aplinkai vertinimo procesus, nagrinėja atrankos informaciją, poveikio aplinkai vertinimo subjektų, suinteresuotos visuomenės pasiūlymus dėl atrankos informacijos ir (ar) poveikio aplinkai vertinimo atlikimo ir priima atrankos išvadą dėl poveikio aplinkai vertinimo, sprendimus pratęsti atrankos išvadų galiojimą, nagrinėja, vertina ir tvirtina poveikio aplinkai vertinimo programas, nagrinėja ir vertina argumentuotą suinteresuotos visuomenės pasiūlymų įvertinimą, suinteresuotos visuomenės pasiūlymus, poveikio aplinkai vertinimo ataskaitas (toliau – ataskaitos), remdamasi poveikio aplinkai vertinimo subjektų išvadomis dėl programų, pranešimo apie poveikio aplinkai vertinimo pradžią, ataskaitų ir planuojamos ūkinės veiklos poveikio aplinkai, tvirtina poveikio aplinkai vertinimo programas, priima sprendimus dėl planuojamos ūkinės veiklos poveikio aplinkai, sprendimus pratęsti sprendimų dėl planuojamos ūkinės veiklos poveikio aplinkai galiojimą;“;

1.2.7. pakeičiu 10.2.30 papunktį ir jį išdėstau taip:

„10.2.30. vykdo 2009 m. lapkričio 25 d. Europos Parlamento ir Tarybos reglamente (EB) Nr. 66/2010 dėl ES ekologinio ženklo kompetentingai įstaigai numatytas užduotis;“;

1.2.8. pakeičiu 10.2.31 papunktį ir jį išdėstau taip:

„10.2.31. vykdo ES ir ne ES esančių organizacijų registraciją pagal 2009 m. lapkričio 25 d. Europos Parlamento ir Tarybos reglamentą (EB) Nr. 1221/2009 dėl organizacijų savanoriško Bendrijos aplinkosaugos vadybos ir audito sistemos (EMAS) taikymo, panaikinančiame Reglamentą (EB) Nr. 761/2001 ir Komisijos sprendimus 2001/681/EB bei 2006/193/EB, ir kitas pagal šį reglamentą kompetentingai įstaigai nustatytas funkcijas;“;

1.2.9. pakeičiu 10.3.1 papunktį ir jį išdėstau taip:

„10.3.1. vykdo 2006 m. gruodžio 18 d. Europos Parlamento ir Tarybos reglamente (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančiame Europos cheminių medžiagų agentūrą, iš dalies keičiančiame Direktyvą 1999/45/EB bei panaikinančiame Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105 bei 2000/21/EB (toliau – REACH reglamentas) ir 2008 m. gruodžio 16 d. Europos Parlamento ir Tarybos reglamente (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiančiame ir panaikinančiame direktyvas 67/548/EEB bei 1999/45/EB ir iš dalies keičiančiame Reglamentą (EB) Nr. 1907/2006 (toliau – CLP reglamentas) nacionalinėms kompetentingoms institucijoms nustatytas užduotis;“;

1.2.10. pakeičiu 10.3.4 papunktį ir jį išdėstau taip:

„10.3.4. vykdo Lietuvos kompetentingos institucijos funkcijas įgyvendinant 2012 m. liepos 4 d. Europos Parlamento ir Tarybos reglamento (EB) Nr. 649/2012 dėl pavojingų cheminių medžiagų eksporto ir importo ir 2017 m. gegužės 17 d. Europos Parlamento ir Tarybos reglamento (ES) 2017/852 dėl gyvsidabrio, kuriuo panaikinamas Reglamentas (EB) Nr. 1102/2008, reikalavimus, teikia Europos Komisijai informaciją apie šių reglamentų taikymą Lietuvos Respublikoje, teikia metodinę pagalbą Lietuvos eksportuotojams ir importuotojams, valstybės institucijoms cheminių medžiagų ir cheminių mišinių eksporto ir importo klausimais;“;

1.2.11. pakeičiu 10.3.6 papunktį ir jį išdėstau taip:

„10.3.6. vykdo kompetentingosios institucijos užduotis pagal 2019 m. birželio 20 d. Europos Parlamento ir Tarybos reglamentą (ES) 2019/1021 dėl patvariųjų organinių teršalų (nauja redakcija);“;

1.2.12. pakeičiu 10.4.2 papunktį ir jį išdėstau taip:

„10.4.2. vykdo institucijos, atsakingos už 2008 m. birželio 17 d. Europos Parlamento ir Tarybos direktyvos 2008/56/EB, nustatančios Bendrijos veiksmų jūrų apsaugos politikos srityje pagrindus (Jūrų strategijos pagrindų direktyva) nuostatų įgyvendinimą, funkcijas;“;

1.2.13. pakeičiu 10.5.8 papunktį ir jį išdėstau taip:

„10.5.8. išduoda leidimus, stabdo jų galiojimą, panaikina galiojimą arba galiojimo sustabdymą įgyvendinant 2014 m. spalio 22 d. Europos Parlamento ir Tarybos reglamento (ES) Nr. 1143/2014 dėl invazinių svetimų rūšių introdukcijos ir plitimo prevencijos ir valdymo 8 ir 9 straipsnius, teikia Europos Komisijai paraiškas, numatytas 2014 m. spalio 22 d. Europos Parlamento ir Tarybos reglamento (ES) Nr. 1143/2014 dėl invazinių svetimų rūšių introdukcijos ir plitimo prevencijos ir valdymo 9 straipsnyje, tvirtina nenumatytų atvejų planus;“;

1.2.14. pakeičiu 11.9 papunktį ir jį išdėstau taip:

„11.9. pagal kompetenciją rengia teisės aktų projektus, teikia pastabas ir pasiūlymus dėl teisės aktų projektų, susijusių su valstybės politikos įgyvendinimu taršos prevencijos, gamtos išteklių naudojimo, aplinkos monitoringo (išskyrus radiologinį), vandens telkinių apsaugos ir valdymo, poveikio aplinkai vertinimo, cheminių medžiagų ir cheminių mišinių valdymo, atliekų (išskyrus radioaktyviąsias) tvarkymo ir kitose ūkinės veiklos aplinkosauginio reguliavimo srityse,“;

1.2.15. pakeičiu 11.10 papunktį ir jį išdėstau taip:

„11.10. pagal kompetenciją įgyvendina programas ir projektus aplinkos monitoringo (išskyrus radiologinį), vandens telkinių apsaugos ir valdymo, taršos integruotos prevencijos ir kontrolės, gyvosios gamtos, klimato kaitos, aplinkosaugos vadybos ir audito, aplinkosauginio ženklinimo, taršos apskaitos, gamtinės aplinkos tyrimų, aplinkos kokybės vertinimo ir valdymo, cheminių medžiagų ir cheminių mišinių valdymo ir kitose ūkinės veiklos aplinkosauginio reguliavimo srityse;“.

2. Įgalioju Aplinkos apsaugos agentūrą atlikti visus Lietuvos Respublikos teisės aktuose nustatytus veiksmus, susijusius su šiuo įsakymu pakeistų Aplinkos apsaugos agentūros nuostatų įregistravimu Juridinių asmenų registre.

Aplinkos ministras	Simonas Gentvilas